Warawara

Warawara (nomber sientífiko: Caracara plancus cheriway) ta un para predadó di e famia Falconidae. Anteriormente e para aki tabata kategorisá bou di e genus Polyborus. 

 Etimologia 
E nòmber warawara tin su rais den e palabra Arawak guaraguao, kual tambe a wòrdu adoptá den spañó  latinoamerikano como caracara i einan ta bai bèk na e idioma Tupi antiguo.Joubert, S. & Van der Sijs, N (2000), Antilliaans-Nederlandse woorden en hun herkomst Ta asumí ku e palabra redupliká ta representa un imitashon di e zonido di e para.

 Deskripshon 
Warawara tin un largura di 49-58 cm, un hanchura (di hala habrí) di 120 cm i ta pisa 1.050-1.300 gram. E rabu ta largu i e halanan hanchu. E para su pianan ta largu i ku frekwensia e ta kana i kore riba tera.
Paranan adulto tin un kurpa pretu, halanan, kùif i korona. Riba su nèk, rabu i halanan tin manchanan blanku. E rabu ta blanku ku pretu i fraña na punta.

Warawara ku falki ta bini di e mesun famia pero kontrali na e falki nan no ta paranan ku ta bula lihé i yag ágilmente pero ta relativamente poko poko i ta pa gran parti kome bestia morto.

 Distribushon geográfiko 
Caracara cheriway ta un para nativo di e.o Kòrsou, Aruba, Boneiru, Islanan Kaiman, Kuba, Trinidad y Tobago, e parti nòrt di Suramérika ( p.e. Colombia, Perú, Venezuela,Ecuador, Guyana, Sürnam i e parti nòrt di Brazil), gran parti di América Sentral (Panamá, Costa Rica, Nicaragua, Honduras, El Salvador, Guatemala) y Mèksiko, te ku e parti sùit di Merka.​

 Wak tambe 
 Animalnan protehi na Aruba

Category: Paranan
Category:Islanan ABC